2014. gada 3. septembrī Rīkojums Nr. 474

Rīgā (prot. Nr. 46 42. §)

**Par Apvienoto Nāciju Organizācijas Konvencijas par personu ar invaliditāti tiesībām īstenošanas pamatnostādņu 2014.–2020. gadam īstenošanas plānu 2014. gadam**

1. Apstiprināt Apvienoto Nāciju Organizācijas Konvencijas par personu ar invaliditāti tiesībām īstenošanas pamatnostādņu 2014.–2020. gadam īstenošanas plānu 2014. gadam (turpmāk – plāns).

2. Noteikt Labklājības ministriju par atbildīgo institūciju plāna īstenošanā.

3. Ekonomikas ministrijai, Izglītības un zinātnes ministrijai, Labklājības ministrijai un Veselības ministrijai nodrošināt plānā paredzēto pasākumu īstenošanu attiecīgajai ministrijai piešķirto valsts budžeta līdzekļu ietvaros.

4. Plāna īstenošanā iesaistītajām institūcijām līdz 2015. gada 1. jūlijam atbilstoši kompetencei iesniegt Labklājības ministrijā informāciju par plāna uzdevumu izpildi 2014. gadā.

Ministru prezidente Laimdota Straujuma

Labklājības ministrs Uldis Augulis